Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2023/C 34/08)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Bonnezeaux«

PDO-FR-A0926-AM03

Meddelelsesdato: 11.11.2022

BESKRIVELSE AF OG BEGRUNDELSE FOR DEN GODKENDTE ÆNDRING

1. Den officielle geografiske kodeks

Kommunerne i det geografiske område og området i umiddelbar nærhed er blevet ajourført i henhold til den officielle geografiske kodeks.

Dette har ingen indvirkning på det afgrænsede geografiske områdes perimeter.

Punkt 6 og 9 i enhedsdokumentet ændres.

2. Beplatningstæthed

Minimumsafstanden mellem vinstokkene i samme række reduceres fra 1 m til 0,90 m.

Formålet med denne ændring er at øge beplantningstætheden for vinstokkene uden at ændre afstanden mellem rækkerne.

Der er også tilføjet en særlig bestemmelse for vinstokke på arealer med en hældning på over 10 %, hvor der må være en minimumsafstand mellem vinstokkene på 0,80 m.

Formålet med denne tilføjelse er at tage hensyn til det særlige tilfælde med vinstokke, der er plantet på stejle skråninger, og som betyder, at planterne skal plantes på en særlig måde (plantning parallelt med skråningen snarere end vinkelret på den).

Punkt 5 i enhedsdokumentet ændres.

3. Beskæring

Reglerne om beskæring er blevet harmoniseret for betegnelserne i området Anjou Saumur i Val de Loire.

Formålet med denne harmonisering er at forbedre de vinavlernes viden og forenkle kontrollen. Med denne ændring tilstræbes det at øge vinavlernes tilpasningsevne i forbindelse med frostepisoderne, der indtræffer stadig senere.

Punkt 5 i enhedsdokumentet ændres.

4. Modning

Druernes minimumssukkerindhold er blevet forhøjet fra 238 til 255 g/l. Denne forhøjelse blev foretaget for at forbedre kvaliteten af vine, som er vine med sukkerrester.

For at tage hensyn til vanskelighederne ved gæring af most med det højeste sukkerindhold: er det minimale virkelige alkoholindhold udtrykt i volumen blevet sænket til 11 % for vine med et naturligt alkoholindhold udtrykt i volumen på under 18 % er loftet for det virkelige alkoholindhold udtrykt i volumen blevet hævet for vine med et naturligt alkoholindhold udtrykt i volumen på 18 % eller derover.

Punkt 4 i enhedsdokumentet ændres.

5. Totalt alkoholindhold udtrykt i volumen efter berigelse

Det maksimale totale alkoholindhold udtrykt i volumen efter berigelse ved delvis koncentration af most er blevet reduceret fra 19 til 18 %.

Enhedsdokumentet er ikke blevet ændret.

6. Tilknytning

Tilknytningen ændres ved at henvise til 2021 i stedet for 2018.

Punkt 8 i enhedsdokumentet ændres.

7. Overgangsbestemmelser

De udløbne overgangsforanstaltninger slettes.

Enhedsdokumentet er ikke blevet ændret.

8. Vigtigste punkter, der skal kontrolleres

Høst ved håndkraft i flere omgange føjes til de vigtigste punkter, der skal kontrolleres.

Enhedsdokumentet er ikke blevet ændret.

9. Redaktionelle ændringer

Der er foretaget visse redaktionelle tilpasninger af produktspecifikationen.

Disse ændringer medfører ikke nogen ændring af enhedsdokumentet.

10. Henvisning til kontrolstrukturen

Affattelsen af henvisningen til kontrolstrukturen er blevet gennemgået for at harmonisere affattelsen med andre produktspecifikationer. Denne ændring er alene redaktionel.

Enhedsdokumentet berøres ikke af denne ændring.

11. Mærkning

Reglerne om mærkning er blevet præciseret og harmoniseret for betegnelserne i området Anjou Saumur i Val de Loire. Denne ændring er alene redaktionel.

Punkt 9 i enhedsdokumentet ændres.

ENHEDSDOKUMENT

1. Betegnelse(r)

Bonnezeaux

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

KORT TEKSTBESKRIVELSE

Der er tale om stille hvidvine fremstillet af druer, som er høstet overmodne (naturlig koncentration på vinstokken med eller uden forekomst af ædel råddenskab). De er kraftige med en stor sødme, der ledsages af en kompleks frugtagtig karakter (tørrede og eksotiske frugter, hvide blomster m.m.) og en let gylden farve med grønne reflekser. De har følgende egenskaber: Et naturligt alkoholindhold på mindst 15 %. Et indhold af gæringsdygtigt sukker (glukose + fruktose) efter gæringen på mindst 51 g/l. Vine med et naturligt alkoholindhold i volumen under 18 % har efter gæring et virkeligt alkoholindhold udtrykt i volumen på mindst 11 %. Det totale syreindhold og det totale indhold af svovldioxid svarer til det, der er fastsat i EU-lovgivningen.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum i milliækvivalenter pr. liter Indhold af flygtig syre, maksimum (i milliækvivalenter pr. liter) 25 Maksimalt totalt svovldioxidindhold (mg/l)

5. Vinfremstillingspraksis

5.1. Specifikke ønologiske fremgangsmåder

1.

Specifik ønologisk fremgangsmåde

Berigelse er tilladt i henhold til reglerne i produktspecifikationen.

Anvendelse af træstykker er ikke tilladt.

Vinen lagres indtil mindst frem til den 15. marts i året efter høståret.

Ud over ovennævnte bestemmelser skal de ønologiske fremgangsmåder, som anvendes ved fremstillingen af disse vine, opfylde bestemmelserne i EU-lovgivningen og den franske landbrugs- og fiskerilov (»code rural et de la pêche maritime«).

2. Beplantningstæthed

Dyrkningspraksis

Beplantningstætheden på vinmarkerne er mindst 4 000 vinstokke pr. hektar. På disse vinmarker må afstanden mellem rækkerne ikke være over 2,50 meter, og afstanden mellem vinstokkene i en planterække må ikke være under 0,90 meter.

Vindyrkningsparceller med en afstand mellem vinstokkene i samme række på under 0,90 m, men ikke under 0,80 m og med en hældning på over 10 %, har for den pågældende høst ret til at anvende den kontrollerede oprindelsesbetegnelse.

For vindyrkningsparceller med en beplantningstæthed på under 4 000 vinstokke pr. ha, men på mindst 3 300 vinstokke pr. ha, er det ved høsten tilladt at anvende den kontrollerede oprindelsesbetegnelse under forudsætning af, at produktspecifikationens bestemmelser om espalieropbinding og bladhøjde er overholdt. På disse vindyrkningsparceller må afstanden mellem rækkerne ikke overstige 3 m, og afstanden mellem vinstokkene i en planterække må ikke være under 1 m.

3. Beskæring

Dyrkningspraksis

Vinstokkene beskæres med enten lang eller kort sporebeskæring, således at der højst er 12 skud pr. vinstok. På det fænologiske stadium, der svarer til 11 eller 12 blade (adskilte blomsterknoppe), er årets antal af frugtbærende grene pr. vinstok højst 10.

4. Høst

Dyrkningspraksis

Druerne høstes manuelt ved udvælgelse ad flere gange.

5. Vanding

Dyrkningspraksis

Vanding er ikke tilladt.

5.2. Maksimale udbytter

30 hektoliter pr. hektar

6. Afgrænset geografisk område

Alle etaper af produktionen finder sted i det geografiske område, hvis perimeter omfatter følgende kommunes område efter den officielle geokode fra 2021: Bellevigne-en-Layon (kun for den delegerede kommune Thouarcé).

Det kortmateriale, der viser det geografiske område, kan ses på webstedet for Institut national de l'origine et de la qualité.

7. Druesorter til vinfremstilling

Chenin B

8. Tilknytning til det geografiske område

8.1.

1. Oplysninger om det geografiske område

a) Beskrivelse af de naturgivne faktorer, der bidrager til tilknytningen

Det geografiske område, som dækker vinmarkerne i Anjou, består i 2021 udelukkende af den delegerede kommune Thouarcé. Området i denne kommune, der er beliggende i departementet Maine-et-Loire, er opdelt af floden Layon. På højre flodbred ligger den lille landsby Bonnezeaux på toppen af en stejl skråning og hælder ud over flodbredden. Det lader til, at navnet på den lille landsby Bonnezeaux stammer fra kilder med jernholdigt vand.

Vinmarkerne er beliggende på tre på hinanden følgende skråninger, som vender mod sydvest, nemlig La Montagne, Beauregard og Fesles, der danner et 2 800 m langt og 500 m bredt bælte. Disse skråninger har en hældning på ca. 15-20 %, og den er særligt markant på den vestlige Beauregard-skråning og på den centrale skråning, der med rette kaldes La Montagne, og som starter i nærheden af den lille landsby Petit Bonnezeaux. Nord for disse tre afgrænsede skråninger ligger der et plateau med små bakker og en gennemsnitlig højde på 90 m, mens floden Layon løber i en højde på 29 m.

Den geologiske undergrund tilhører Saint-Georges-sur-Loire-kategorien og er et skifer- og sandstenskompleks, der stammer fra perioden mellem Øvre Ordovicium og Nedre Devon. Den er flere steder og navnlig på Fesles-skråningen dækket af grus- og lerformationer eller sand- og lerformationer fra Cenoman. Erosionen har frilagt skifersoklen, mens sand og ler er forblevet på bagsiden og plateauet. Derfor er jorden på de præcist afgrænsede parceller, hvor druerne høstes, ikke særlig dyb, kendetegnet ved et højt indhold af grove partikler, og en grågrøn farve, der undertiden minder om »vinbærme«. Jordens vandreserve er under 100 mm, og dens dræningskapacitet er særdeles god.

Det geografiske område har et mildt kystklima med ringe nedbør. Takket være de højere bjergrelieffer i området omkring Cholet og Maugesbjergene ligger det i læ for den fugtige luft fra havet. Skråningerne er stedvist åbne for de dominerende vinde fra sydvest og vest. Den årlige nedbør er ca. 550-600 mm, mens den er over 800 mm i området omkring Cholet og Maugesbjergene. Nedbøren i vinstokkenes vækstcyklus ligger ca. 100 mm under gennemsnittet for departementet. Den middelhavsflora, som vokser specifikt på disse skråninger, vidner om denne forholdsvise tørhed og en temperatur, der er højere end i de omkringliggende områder.

b) Beskrivelse af de menneskelige faktorer, der bidrager til tilknytningen

Druesorten Chenin B, der sandsynligvis stammer fra regionen Anjou, har vist sig at være særlig velegnet til »Bonnezeaux«. Det er en rustik druesort, der udfolder sit potentiale i situationer, hvor jorden er forbundet med store begrænsninger.

Producenterne forstod hurtigt, at det var en fordel at høste denne druesort på et fremskredent modningsstadium og ved hjælp af særlige teknikker. I sit værk »Traité des cépages« om druesorter skrev grev Odart i 1845 følgende: »Det er også nødvendigt at tilføje, at den ikke bør høstes, før den er overmoden, sådan som det er tilfældet omkring allehelgensdag, når skindet er blødgjort af regnen og går i forrådnelse.« Overmodenheden er således et vigtigt aspekt af høsten. I 1816 præciserede Jullien følgende i sit værk om alle kendte vinmarker, »Topographie de tous les vignobles connus«: »I gode høstår høstes der ad flere omgange. De to første gange, hvor kun de mest modne druer høstes, anvendes til den vin, der sendes til udlandet. De vine, der fremstilles med druerne fra tredje høst, er til landets eget forbrug …«

Producenternes erfaringer og analyse gennem generationer har givet »Bonnezeaux«-vinene en plads blandt de bedste vine i Anjou. Den engelske geograf William Guthrie (1708-1770) fastslog følgende i oversættelsen af sit værk »Nouvelle Géographie Universelle«, der udkom i 1802: »Man kan inddele vin fra Anjou i tre kategorier. Vine i den første kategori høstes i landsbyerne Faye, Saint-Lambert, Rablé, Maligny, Chavagne og Thouarcé, hvor man finder vinen fra Bonnezeaux. «

»Bonnezeaux«-vinmarkernes har beholdt det gode omdømme i alle de efterfølgende perioder. Phylloxera-krisen lagde en stor dæmper på deres udvikling, og der kunne kun leveres vin til et lokalt marked. Takket være den dynamiske og seriøse tilgang hos sammenslutningen af »Bonnezeaux«-producenter, der ønskede at fastholde det lave udbytte og metoden med høst ad flere omgange, blev det nationale marked generobret, inden vinene igen krydsede de franske grænser. »Bonnezeaux« blev anerkendt som kontrolleret oprindelsesbetegnelse den 6. november 1951.

8.2.

2. Oplysninger om produktets kvalitet og egenskaber

Disse vine værdsættes på grund af deres kraftfulde udtryk. Deres store sødme, der skyldes et stort indhold af gæringsdygtigt sukker, ledsages af en ofte kompleks frugtagtig karakter (tørrede og eksotiske frugter, hvide blomster, osv.), som knapt kan anes af deres hyppigt let gyldne farve med grønne reflekser. Balancen mellem syre, alkohol og fyldighed gør det muligt for vinene at udvikle sig og blive endnu mere komplekse med årene.

3. Årsagssammenhæng

Disse vinmarker fremmer med deres stejle sydvestvendte skråninger og deres stenede overfladejord med fremragende varmeegenskaber en tidlig vækstcyklus og modning for druesorten Chenin B. I kombination med en meget lav vandtilførsel til vinstokkene på de stenede jorde muliggør de dominerende vinde på skråningerne en koncentration af druerne ved hjælp af visning eller tørring på vinstokkene, der er karakteristisk for vinmarkerne. Det er lykkedes producenterne at udnytte dette særpræg. Det meget lave udbytte viser, hvor stor en vægt vinavlerne lægger på druernes kvalitet.

Den sene høst af druesorten Chenin B på disse skråninger, som foregår ad flere omgange for at udvælge de mest modne druer, har skabt den anseelse, som »Bonnezeaux«-vinene nyder. »Bonnezeaux«-vinenes historie og omdømme er tæt forbundet med Anjouvinenes og »Coteaux du Layon«-vinenes historie og omdømme.

9. Andre vigtige betingelser (emballering, mærkning og andre krav)

API

Retsgrundlag:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, som er defineret i undtagelsen vedrørende fremstilling, forarbejdning og lagring af vin, består i henhold til den officielle geokode fra 2021 af følgende kommuners område i departementet Maine-et-Loire:

Aubigné-sur-Layon, Beaulieu-sur-Layon, Bellevigne-en-Layon (kun for de delegerede kommuner Champ-sur-Layon, Faveraye-Mâchelles, Faye-d'Anjou og Rablay-sur-Layon), Blaison-Saint-Sulpice, Brissac Loire Aubance (kun for de delegerede kommuner Alleuds, Brissac-Quincé, Charcé-Saint-Ellier-sur-Aubance, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital og Vauchrétien), Brossay, Chalonnes-sur-Loire, Chaudefonds-sur-Layon, Chemillé-en-Anjou (kun for de delegerede kommuner Chanzeaux og Valanjou), Denée, Doué-en-Anjou (kun for den delegerede kommune Brigné), Les Garennes-sur-Loire, Lys-Haut-Layon (kun for den delegerede kommune Tigné), Mozé-sur-Louet, Mûrs-Erigné, Rochefort-sur-Loire, Saint-Melaine-sur-Aubance, Savennières, Soulaines-sur-Aubance, Terranjou og Val-du-Layon.

Mærkning: valgfrie angivelser

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

De valgfrie angivelser, hvis anvendelse i henhold til fællesskabsbestemmelserne kan reguleres af medlemsstaterne, må hverken i højden, bredden eller tykkelsen være større end det dobbelte af størrelsen af de skrifttyper, som navnet på den kontrollerede oprindelsesbetegnelse angives med.

Mærkning: den geografiske betegnelse »Val de Loire«

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Bogstaverne i den geografiske betegnelse »Val de Loire« må hverken i højden eller bredden være større end to tredjedele af bogstaverne i navnet på den kontrollerede oprindelsesbetegnelse.

Mærkning: mindre geografisk enhed

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

På etiketten for vine med den kontrollerede oprindelsesbetegnelse er det tilladt at angive navnet på en mindre geografisk enhed, under forudsætning af at: - det drejer sig om en navngiven matrikelregistret lokalitet, - navnet fremgår af høstanmeldelsen. Den navngivne matrikelregistrerede lokalitet skal være trykt med skrifttegn, der hverken i højden eller bredden er større end halvdelen af de skrifttegn, som udgør navnet på den kontrollerede oprindelsesbetegnelse

Link til produktspecifikationen

https://info.agriculture.gouv.fr/gedei/site/bo-agri/document_administratif-2bee3ad4-2dc7-4d79-9977-b2e2f0980fbb.

(1) EUT L 9 af 11.1.2019, s. 2.